b'\n_START_ARTICLE_\nArhont\n_START_PARAGRAPH_\nArhont (gr\xc5\xa1ko \xe1\xbc\x84\xcf\x81\xcf\x87\xcf\x89\xce\xbd \xe2\x80\x93 archon) je gr\xc5\xa1ka beseda, ki pomeni vladar ali poglavar._NEWLINE_Najvi\xc5\xa1ji dr\xc5\xbeavni uslu\xc5\xbebenec v nekaterih dr\xc5\xbeavah anti\xc4\x8dne Gr\xc4\x8dije se je imenoval arhont.\n_START_SECTION_\nGnosticizem\n_START_PARAGRAPH_\nTa pojem so uporabljali tudi gnostiki, ki so verjeli v obstoj zlih arhontov (vladarjev) v kozmosu, ki zasu\xc5\xbenjijo duhovni svet.  To je bilo eno klju\xc4\x8dnih verovanj gnostikov, ki so lastno duhovno naravo opredelili v nasprotju s pojmom oblasti, ki zasu\xc5\xbenjuje. Verjeli so, da je v takem zlem svetu vseeno upanje, ker bo njihova duhovna narava trajnej\xc5\xa1a od arhontske in njihova nebe\xc5\xa1ka usoda slavnej\xc5\xa1a. Vladarji bodo na koncu izginili, gnostiki, otroci svetlobe, pa spoznali in slavili O\xc4\x8deta.\n_START_SECTION_\nAnti\xc4\x8dna Gr\xc4\x8dija\n_START_PARAGRAPH_\nV anti\xc4\x8dni Gr\xc4\x8diji se je glavni sodnik v razli\xc4\x8dnih gr\xc5\xa1ki mestnih dr\xc5\xbeavicah imenoval arhont. Izraz je bil uporabljen v celotni gr\xc5\xa1ki zgodovini tudi v \xc5\xa1ir\xc5\xa1em smislu, od vodje kluba do vodje omizja v sisitiji (menzi)._NEWLINE_V Atenah so imeli republikanski sistem devetih so\xc4\x8dasnih arhontov: eponim (eponymos archon (\xe1\xbc\x98\xcf\x80\xcf\x8e\xce\xbd\xcf\x85\xce\xbc\xce\xbf\xcf\x82 \xe1\xbc\x84\xcf\x81\xcf\x87\xcf\x89\xce\xbd; ime vladarja), po katerem so se \xc5\xa1tela leta, polemarh (voja\xc5\xa1ki vladar), bazileus (kralj vladar) in \xc5\xa1est tesmotetov, sodnih uradnikov. Prva trojica je bila pristojna za sodstvo, upravo, vojsko in verske zadeve. Prvotno so bili predstavniki plemstva, pozneje pa najbogatej\xc5\xa1ih me\xc5\xa1\xc4\x8danov. Voljeni so bili vsakih deset let. V tem obdobju je bil arhont glavni sodnik, polemarh vodja oboro\xc5\xbeenih sil, bazileus pa je bil odgovoren za nekatere dr\xc5\xbeavljanske verske ureditve ter za nadzor nad nekaterimi pomembnej\xc5\xa1imi sodbami na sodi\xc5\xa1\xc4\x8dih. Po letu 683 pred na\xc5\xa1im \xc5\xa1tetjem so bili izvoljeni samo za eno leto in tisto leto je dobilo ime arhont eponim (mnogi anti\xc4\x8dni koledarski sistemi niso \xc5\xa1teli let zaporedoma)._NEWLINE_Po letu 487 pred na\xc5\xa1im \xc5\xa1tetjem so arhonte dolo\xc4\x8dili z \xc5\xberebom med dr\xc5\xbeavljani, polemarhove voja\xc5\xa1ke dol\xc5\xbenosti so prevzeli generali, znani kot (strat\xc4\x93go\xc3\xad) strategi. Deset strategov (eden za rod) je bilo izvoljenih in so se izmenjavali med seboj pri vodenju po dnevih. Polemarhi so imeli le manj\xc5\xa1e verske dol\xc5\xbenosti in naslov vodja strategov. Eponim je ostal naslov za vodjo dr\xc5\xbeave v okviru demokracije, \xc4\x8deprav so mu precej zmanj\xc5\xa1ali politi\xc4\x8dni pomen. Arhontom so pomagali "mlaj\xc5\xa1i" arhonti, imenovani tezmoteti (thesmoth\xc3\xa9tai, \xce\x98\xce\xb5\xcf\x83\xce\xbc\xce\xbf\xce\xb8\xce\xad\xcf\x84\xce\xb1\xce\xb9, skrbniki prava). Po letu 457 pr. n. \xc5\xa1t. so nekdanji arhonti postali dosmrtni \xc4\x8dlani areopaga, \xc4\x8deprav skup\xc5\xa1\xc4\x8dina v tistem \xc4\x8dasu ni bila ve\xc4\x8d zelo pomembna.\n_START_SECTION_\nBizantinsko cesarstvo\n_START_PARAGRAPH_\nBizantinski zgodovinarji obi\xc4\x8dajno opisujejo tuje vladarje kot arhonte.  Bolgarski vladarji so skupaj s svojimi naslovi pogosto imeli naslov arhont, dan od Boga, napisano v gr\xc5\xa1\xc4\x8dini._NEWLINE_V Bizancu se je izraz arhont uporabljal za mo\xc4\x8dnega plemi\xc4\x8da ali bogata\xc5\xa1a, vendar je bil v tehni\xc4\x8dnem smislu uporabljen za pokrajinske guvernerje. V 8. in 9. stoletju so bili to guvernerji nekaterih obrobnej\xc5\xa1ih pokrajin, ki so imeli podrejen status v temah: Dalmacija, Kefalonija, Kreta in Ciper. Arhonti so bili odgovorni tudi za razli\xc4\x8dne pomorske in trgovske postaje, pa tudi za polsamostojna slovansko naseljena obmo\xc4\x8dja (sklavinije) pod bizantinsko suverenostjo. V 10.\xe2\x80\x9312. stoletju so arhonti omenjeni tudi kot guvernerji posameznih mest. Obmo\xc4\x8dje pristojnosti nekega arhonta se je imenovalo arhontija (\xe1\xbc\x80\xcf\x81\xcf\x87\xce\xbf\xce\xbd\xcf\x84\xce\xaf\xce\xb1).  Naslov je bil uporabljen tudi za imetnike ve\xc4\x8d finan\xc4\x8dnih ustanov, kot je na primer vodja mete (\xe1\xbc\x84\xcf\x81\xcf\x87\xcf\x89\xce\xbd \xcf\x84\xe1\xbf\x86\xcf\x82 \xcf\x87\xce\xb1\xcf\x81\xce\xb1\xce\xb3\xe1\xbf\x86\xcf\x82), pa tudi vodje cesarske delavnice, oro\xc5\xbearne itd. _NEWLINE_Naslov mega arhon ("veliki arhon") je bil tudi prevod tujih naslovov, kot je "veliki princ". V sredini 13. stoletja je bil ustanovljen poseben sodni naslov najvi\xc5\xa1je uvr\xc5\xa1\xc4\x8denega cesarskega uradnika, ki so ga uporabljali v celotnem obdobju dinastije Paleologov, vendar ni imel nobene posebne vloge.\n_START_SECTION_\nEkumenski patriarhat Konstantinopla\n_START_PARAGRAPH_\nOd \xc4\x8dasa do \xc4\x8dasa so laiki pravoslavne cerkve pri stikih s patriarhom Konstantinopla uporabljali naslov arhon ekumenskega patriarhata kot spo\xc5\xa1tovanje za vodenje cerkvene uprave. Leta 1963 so bili arhonti vklju\xc4\x8deni v dru\xc5\xbebo, posve\xc4\x8deno sv. Andreju. Arhont ni del cerkvene hierarhije, je le \xc4\x8dasten naslov._NEWLINE_Arhont je naslov, ki ga podari njegova bla\xc5\xbeenost ekumenski patriarh za izjemno slu\xc5\xbeenje cerkvi in znan, ugleden in zelo spo\xc5\xa1tovan voditelj pravoslavne cerkve (na splo\xc5\xa1no)._NEWLINE_Prise\xc4\x8di je moral, da bo branil in spodbujal pravoslavno vero in tradicijo. Njegova glavna skrb je bila, da varuje in spodbuja sveti patriarhat in svoje poslanstvo. Ukvarjal se je tudi s \xc4\x8dlovekovimi pravicami in dobrim po\xc4\x8dutjem ter blaginjo cerkve._NEWLINE_Ker je to pomemben verski polo\xc5\xbeaj, sta vera in predanost kandidata za to vlogo bistveni, zato natan\xc4\x8dno pregledani in obravnavani; kandidat se mora zavezati, da bo spodbujal razvoj cerkve, \xc5\xbeupnij, \xc5\xa1kofije, nad\xc5\xa1kofije in skupnosti kot celote.'